CELEX: 62009CN0464
Language: fi
Date: 2009-11-25 00:00:00
Title: Asia C-464/09 P: Valitus, jonka Holland Malt B.V. on tehnyt 25.11.2009 yhteisöjen ensimmäisen oikeusasteen tuomioistuimen (neljäs jaosto) asiassa T-369/06, Holland Malt B.V. v. Euroopan yhteisöjen komissio, 9.9.2009 antamasta tuomiosta

30.1.2010   
            
            
               FI
            
            
               Euroopan unionin virallinen lehti
            
            
               C 24/38
            
         Valitus, jonka Holland Malt B.V. on tehnyt 25.11.2009 yhteisöjen ensimmäisen oikeusasteen tuomioistuimen (neljäs jaosto) asiassa T-369/06, Holland Malt B.V. v. Euroopan yhteisöjen komissio, 9.9.2009 antamasta tuomiosta
   (Asia C-464/09 P)
   2010/C 24/67
   Oikeudenkäyntikieli: englanti
   
      Asianosaiset
   
   
      Valittaja: Holland Malt B.V. (edustajat: advocat O.W. Brouwer, advocat A.C.E. Stoffer ja advocat P. Schepens)
   
      Muut osapuolet: Euroopan yhteisöjen komissio ja Alankomaiden kuningaskunta
   
      Vaatimukset
   
   Valittaja vaatii, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen tuomion 168–180 kohdan
            
         
               —
            
            
               palauttaa asian ensimmäisen oikeusasteen tuomioistuimeen tai kumoaa komission päätöksen
            
         
               —
            
            
               velvoittaa komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Valitus koskee yhteisöjen ensimmäisen oikeusasteen tuomioistuimen asiassa T-369/06, Holland Malt B.V. vastaan Euroopan yhteisöjen komissio, 9.9.2009 antamaa tuomiota, jolla hylättiin Hollan Maltin kanne, jonka se oli nostanut komission päätöksestä, jossa todettiin, että valittajalle ehdollisena myönnetty tuki oli yhteismarkkinoille soveltumaton valtiontuki. Valittaja väittää, että ensimmäisen oikeusasteen tuomioistuin teki oikeudellisia ja menettelyllisiä virheitä arvioidessaan Holland Maltin kannetta. Valittaja esittää tältä osin seuraavat valitusperusteet:
   
               A.
            
            
               Ensimmäisen oikeusasteen tuomioistuin teki oikeudellisen virheen valituksenalaisen tuomion 169–180 kohdassa tulkitessaan virheellisesti EY 87 artiklan 3 kohdan c alakohtaa (1) ja tulkitessaan ja soveltaessaan virheellisesti maatalousalan valtiontuesta annettuja yhteisön suuntaviivoja. Tältä osin valituksenalainen tuomio on lisäksi epäjohdonmukainen ja puutteellisesti perusteltu.
            
         
               B.
            
            
               Ensimmäisen oikeusasteen tuomioistuin teki menettelyvirheen valituksenalaisen tuomion 168 kohdassa tulkitessaan ja esittäessään virheellisesti erään valittajan esittämän väitteen, millä vaikutettiin valittajan intresseihin sille vastaisella tavalla.
            
         
      (1)  EUVL C 321 E, s. 76.